ट्वीट किया- अंतिम पंघाल और कालीरमन ट्रायल जीते, इनकी वजह से आगे नहीं खेल पाएंगे
दिल्ली के इंदिरा गांधी स्टेडियम में केडी जाधव रेसलिंग कॉम्प्लेक्स में एशियन गेम्स के लिए कुश्ती के ट्रायल रविवार को हुए। इस ओपन ट्रायल में 65 किग्रा वर्ग में विशाल कालीरमन और 53 किग्रा वर्ग में अंतिम पंघाल ने पहलवानों को पटखनी देकर बाजी मार ली।
दिल्ली के इंदिरा गांधी स्टेडियम में केडी जाधव रेसलिंग कॉम्प्लेक्स में एशियन गेम्स के लिए कुश्ती के ट्रायल रविवार को हुए। इस ओपन ट्रायल में 65 किग्रा वर्ग में विशाल कालीरमन और 53 किग्रा वर्ग में अंतिम पंघाल ने पहलवानों को पटखनी देकर बाजी मार ली।
दोनों पहलवान ट्रायर्ल्स जीत गए, लेकिन दोनों का गेम के लिए चयन नहीं हुआ, क्योंकि दोनों वर्ग में बजरंग पुनिया और विनेश फोगाट को छूट देकर पहले ही चुना जा चुका है, लेकिन विशाल और अंतिम दोनों ही स्टैंड-बाय प्लेयर के रूप में रहेंगे। इस पर एक बार फिर पूर्व रेसलर एवं भाजपा नेता योगेश्वर दत्त ने आपत्ति जताई है।
योगेश्वर ने ट्वीट करके लिखा कि आज एशियाई खेलों के लिए कुश्ती की महिला और पुरुष वर्ग में IOA द्वारा बनाई एडहॉक कमेटी के निर्देशों के अनुसार सेलेक्शन ट्रायल करवाया गया, जिसमें पुरुष वर्ग के 65 किग्रा और माहिलाओं के 53 किग्रा वर्ग के खिलाड़ी विशाल कालीरमन और अंतिम पंघाल को ट्रायल में जीतने के बावजूद इसलिए नहीं चुना गया, क्योंकि इन भार वर्गों में कमेटी द्वारा पहले ही नाम फाइनल किए जा चुके हैं।
कुश्ती हिंदुस्तान का वह सबसे प्राचीन और विश्वसनीय खेल है, जिसके आराध्य भगवान श्री राम जी के भक्त, हनुमान जी को माना जाता है। इसलिए एडहॉक कमेटी के सभी माननीय सदस्यों से मेरा एक बार फिर आग्रह है कि बिना ट्रायल के नामों को भेजने का फैसला कुश्ती की पवित्रता और विश्वसनीयता को ध्यान में रखकर करें। जय श्री राम।
पहले दिन अंतिम पंघाल जीतीं
महिलाओं की कैटेगरी में शनिवार को ट्रायल्स खत्म हो गए, लेकिन 53 किग्रा वेट कैटेगरी में अंतिम पंघाल ने क्वालिफाई किया। वहीं वह स्टैंड बाय प्लेयर के रूप में एशियन गेम्स खेलेंगी, क्योंकि इस वेट कैटेगरी में विनेश फोगाट का सेलेक्शन पहले से हो चुका है। मैच के बाद अंतिम ने कहा, 'मैंने फेयर ट्रायल जीते हैं और मैं हाईकोर्ट के खिलाफ सुप्रीम कोर्ट में अपील करूंगी।'
सुजीत कलकल भी मुकाबला हारे
65 किग्रा वेट कैटेगरी में बजरंग पूनिया का सेलेक्शन पहले से हो चुका है। इस कैटेगरी में जीतने वाले रेसलर को स्टैंड बाय प्लेयर के रूप में एशियन गेम्स खेलने भेजा जाएगा। इस सेलेक्शन को हाईकोर्ट में चैलेंज करने वाले सुजीत कलकल अपना मुकाबला जीत नहीं सके। रोहित गुलिया ने उन्हें हराकर फाइनल में जगह बनाई।
बजरंग-विनेश के चयन पर भड़के पैरेंट्स
बजरंग पूनिया और विनेश फोगट को बिना ट्रायल के एशियाड में डायरेक्ट एंट्री मिलने पर बाकी पहलवानों के पैरेंट्स शुक्रवार को स्टेडियम पहुंचे और विरोध जताया। अंडर-20 चैंपियन अंतिम पंघाल और विकास कालीरमन के पैरेंट्स की एडहॉक कमेटी के साथ तीखी नोकझोंक हुई। पैरेंट्स के आक्रोश के बाद बंद दरवाजों के पीछे ट्रायल्स कराने का फैसला लिया गया।